
PATVIRTINTA

Šakių rajono savivaldybės administracijos 

direktoriaus 2015 m. liepos 17 d. 

įsakymu Nr. AT- 674
PASLAUGŲ SKYRIMO KOMISIJOS NUOSTATAI

I. BENDROSIOS NUOSTATOS

1. Šie nuostatai reglamentuoja Paslaugų skyrimo komisijos (toliau − Komisijos) uždavinius, funkcijas, teises, pareigas bei darbo organizavimo tvarką.


2. Komisija savo veikloje vadovaujasi Lietuvos Respublikos įstatymais bei kitais teisės aktais, rajono savivaldybės tarybos sprendimais, rajono savivaldybės administracijos direktoriaus įsakymais, taip pat šiais nuostatais.


3. Komisijos darbas grindžiamas kolegialiu klausimų svarstymu, teisėtumo ir viešumo principais. Komisija sudaroma rajono savivaldybės administracijos direktoriaus įsakymu.


4. Komisija užtikrina pateiktos informacijos konfidencialumą.

II. KOMISIJOS UŽDAVINIAI IR FUNKCIJOS

5. Pagrindinis Komisijos uždavinys − Šakių rajono savivaldybės gyventojų prašymų dėl socialinių paslaugų skyrimo svarstymas.


6. Komisija, vykdydama jai pavestą uždavinį, atlieka šias funkcijas:


6.1. svarsto pateiktus gyventojų prašymus dėl socialinės priežiūros paslaugų (išskyrus pagalbos į namus) teikimo;


6.2. svarsto pateiktus gyventojų prašymus dėl dienos socialinės globos skyrimo;


6.3. svarsto gyventojų pateiktus prašymus dėl ilgalaikės ir trumpalaikės  socialinės globos skyrimo;


6.4. svarsto  mokėjimo už socialines paslaugas klausimus, mokesčio sumažinimo, atleidimo nuo mokėjimo už socialines paslaugas ir kitus su mokėjimu už socialines paslaugas susijusius klausimus. 


6.5. svarsto skundus, socialinėms paslaugoms gauti, persiųstus iš kitų institucijų.


6.6. nagrinėja kitus su socialinėmis paslaugomis susijusius klausimus, teikia pasiūlymus tarybai, merui, administracijos direktoriui.

III. KOMISIJOS TEISĖS IR PAREIGOS

7. Komisija, vykdydama savo funkcijas, turi teisę:


7.1. gauti iš administracijos padalinių bei pavaldžių įstaigų reikiamą papildomą informaciją, reikalingą  komisijos darbui vykdyti;


7.2. rekomenduoti neskirti socialinių paslaugų, atsižvelgiant į pateiktus duomenis ir dokumentus, komisijos narių išvadas apie paslaugų gavėją, pareiškėjams pateikus klaidingus duomenis apie save, radus alternatyvų problemos sprendimo būdą;


7.3. prašymų svarstymą atidėti kitam posėdžiui, reikiamiems dokumentams ir faktams papildyti;


7.4. pagal poreikį į Komisijos posėdžius kviesti rajono savivaldybės padalinių vadovus, atsakingus darbuotojus, pačius pareiškėjus ir kt.;


7.5. vykti pas pareiškėją ir pareikšti savo išvadas.  


8. Komisija privalo:


8.1. vykdyti šiuose nuostatuose iškeltus uždavinius ir atlikti jai pavestas funkcijas;


8.2. atliekant jai pavestas funkcijas, laikytis Lietuvos Respublikos įstatymų bei kitų teisės aktų.

IV. KOMISIJOS DARBO ORGANIZAVIMAS

9. Pagrindinė Komisijos darbo forma yra posėdis.


10. Komisijos posėdžiui vadovauja Komisijos pirmininkas, o jam nesant, Komisijos pirmininko pavaduotojas.
                    10.1. Posėdyje dėl pateisinamų priežasčių nedalyvaujant vienam iš Komisijos narių, jį pavaduoja laikinai pareigas einantis asmuo.

11. Komisijos posėdyje priimami sprendimai, kurie yra rekomendacinio pobūdžio rajono savivaldybės administracijos direktoriui arba rajono savivaldybės tarybai.


12. Komisijos posėdžiai vyksta vieną kartą per mėnesį, esant būtinumui − dažniau.


13. Komisijos darbą organizuoja rajono savivaldybės administracijos Socialinės paramos skyriaus specialistas, kuriam ši funkcija priskirta pagal pareigybės aprašymą.

14. Komisijos posėdžiai yra teisėti, jeigu juose dalyvauja daugiau kaip pusė jos narių.


15. Komisija priima sprendimus dalyvaujančių posėdyje jos narių balsų dauguma. Esant vienodam balsų skaičiui, lemiamą balsą turi Komisijos pirmininkas.


16. Posėdžio metu rašomas posėdžio protokolas. Komisijos posėdžius protokoluoja paskirtas komisijos sekretorius. Protokolą pasirašo komisijos pirmininkas ir sekretorius.


17. Vadovaujantis Komisijos priimtais sprendimais, Komisijos sekretorius rengia savivaldybės administracijos direktoriaus įsakymų, tarybos sprendimų projektus dėl paslaugų skyrimo ir kt.;


18. Komisijai priėmus neigiamą ar pasiūlius kitokį sprendimo būdą, pareiškėjas per 10 kalendorinių dienų nuo įvykusio posėdžio apie tai informuojamas raštu, lydraštį pasirašo Komisijos pirmininkas.


19. Asmuo turi teisę savivaldybės administracijos direktoriaus įsakymą ar tarybos sprendimą dėl paramos skyrimo ar neskyrimo apskųsti Lietuvos Respublikos administracinių bylų teisenos įstatymo nustatyta tvarka.    

